حضرت انسؓ بن مالک نے آنحضرتﷺ کی وفات تک اپنے فرض کو نہایت خوبی سے انجام دیا ،وہ کم وبیش دس برس حامل نبوتﷺ کی خدمت کرتے رہے اور ہمیشہ اس شرف پر ان کو ناز رہا ، معمول تھا کہ فجر کی نماز سے پیشتر در اقدس پر حاضر ہو جاتے اور دوپہر کو اپنے گھر واپس آتے ،دوسرے وقت پھر حاضر ہوتے اور عصر تک رہتے ، نماز عصر پڑھ کر اپنے گھر کا رخ کرتے تھے ،محلہ میں ایک مسجد تھی وہاں لوگ ان کا انتظار کرتے جب یہ پہنچتے اس وقت وہاں نماز ہوتی تھی ۔
Entity: مالک — Type: /person